

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR REGJISTRIMIN E Z.GJERGJ PALUCA SI KANDIDAT I PROPOZUAR NGA ZGJEDHËSIT PËR KËSHILLIN E BASHKISËKAMËZ, PËR ZGJEDHJET PËR ORGANET E QEVERISJES VENDORE TË DATËS 21 QERSHOR 2015**

Komisioni Qendror i Zgjedhjeve në mbledhjen e datës 04.05.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**OBJEKT:** Për regjistrimin e z.Gjergj Paluca si kandidat i propozuar nga zgjedhësit për Këshillin e Bashkisë Kamëz.

**BAZA LIGJORE :** Neni 23, pika 1, germa “a”, neni 64, i ligjit nr 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmëve

**VËREN**

Presidenti i Republikës, në mbështetje të nenit 92, shkronja “gj”, dhe nenin 93 të Kushtetutës së Republikës së Shqipërisë, si dhe të nenit 9, paragrafi 1, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, me Dekretin nr.8844, datë 15.12.2014, ka caktuar datën 21.06.2015, për zhvillimin e Zgjedhjeve për Organet e Qeverisjes Vendore.

Z.Gjergj Paluca ka paraqitur pranë Komisionit Qendror të Zgjedhjeve kërkesën dhe dokumentacionin përkatës për regjistrimin e tij si kandidat i propozuar nga zgjedhësit për Këshillin e BashkisëKamëz.

Dokumentacioni i paraqitur nga z.Gjergj Paluca për regjistrimin si kandidat i propozuar nga zgjedhësit për këshillin e bashkisë Kamëz për zgjedhjet për organet e qeverisjes vendore të datës 21 qershor 2015, respekton afatin kohor të parashikuar në pikën 1 të nenit 70 të Kodit Zgjedhor, të ndryshuar. Në bazë të nenit 67, pika 3, KQZ duhet të rregjistrojë kandidatët për kryetar apo për këshillin e bashkisë Kamëz, pasi Bashkia Kamëz, administrohet nga më shumë se një KZAZ.

Gjithashtu nga verifikimi i dokumentacionit të depozituar rezulton respektimi, i kërkesave së pikës 1 pikës 2 dhe pikës 4 të nenit 70 të Kodit Zgjedhor, të ndryshuar. Konkretisht dokumencioni i kandidimit i depozituar përmban:

* Kërkesa për regjistrim si kandidat për Këshillin e Bashkisë Kamëz nga z.Gjergj Paluca.
* Deklarata e kandidatit.
* Vërtetimi me shkrim i nënshkruar nga kryetari i Këshillit të Bashkisë Kamëz me nr.prot. extra, datë 30.04.2015, që vërteton se z. Gjergj Paluca është anëtar i këshillit të Bashkisë Kamëz,
* Kopjen e Letërnjoftimit.

Në bazë të nenit 70, pika 4, Z. Gjergj Paluca, përjashtohet nga detyrimi për rregjistrimin si kandidat i propozuar nga zgjedhësit për këshillin e Bashkisë Kamëz, nëpërmjet komitetit nismëtar, me listë mbështetëse të zgjedhësve të zonës zgjedhore Bashkia Kamëz, pasi z. Paluca aktualisht zotëron mandat si anëtar i këshillit në bashkinë përkatëse.

Komisioni Qendror i Zgjedhjeve, pas verifikimeve përkatëse dhe konstatimit se, kërkesa dhe dokumentacioni i paraqitur nga z.Gjergj Paluca, janë në përputhje me kriteret e përcaktuara në nenin 70, të ligjit Nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar,

 **VENDOSI:**

1. Të regjistroi z. Gjergj Preng Paluca, si kandidat i propozuar nga zgjedhësit për këshillin e bashkisë Kamëz, për zgjedhjet për organet e qeverisjes vendore të datës 21 qershor 2015.
2. Ky vendim hyn në fuqi menjëherë.
3. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**